Pajtim Statovci

Pajtim Statovci (sündinud 1990 Kosovos Podujevos) on Soome kirjanik.

Statovci sündis Kosovo albaania perekonnas. Kirjutab soome keeles.

Õppis Helsingi Ülikoolis kirjandusteadust ja Aalto Ülikooli kunsti-, disaini- ja arhitektuurikoolis stsenaristikat.

Eesti keeles on ilmunud tema debüütromaan "Minu kass Jugoslaavia" (Tänapäev 2015; tõlkija Anne-Mari Orntlich; illustraator Margit Randmäe). Romaan pälvis Helsingin Sanomate kirjanduspreemia ja selle põhjal on tehtud teatrilavastus, mis esietendus 2018. aastal Soome Rahvusteatris.

Veel on temalt ilmunud "Tiranan Sydän" (2016) ja "Bolla" (2019). Viimase eest sai ta 2019. aastal Finlandia kirjandusauhinna.

Aastal 2016 esines ta kirjandusfestivalil HeadRead.

Soome kirjanikud
Sündinud 1990